เเฟนพึ่งกินยาคุมเเผงเเรก มีเพศสัมพัธ์ใส่ถุงยางอนามัยตลอด. เเต่มีอาการเหมือนท้อง. สรุปเเล้วเป็นอะไร
สวัสดีค่ะ หากได้ทานยาคุมกำเนิดอย่างถูกต้อง คือเริ่มทานเม็ดแรก (เฉพาะแผงแรก) ภายในไม่เกิน5วันนับตั้งแต่มีประจำเดือนมา ไม่มีวันที่ลืมทานยา ทานยาในเวลาใกล้เคียงกันของแต่ละวัน ไม่มีอาเจียนหรือท้องเสีย ไม่ได้ทานยาอื่นบางชนิดร่วม ยาคุมกำเนิดก็จะช่วยป้องกันการตั้งครรภ์ได้มากกว่า99%นอกจากนี้หากได้ใช้ถุงยางอนามัยร่วมด้วย โอกาสที่จะตั้งครรภ์ก็จะน้อยลงไปอีกสำหรับผลข้างเคียงของยาคุมเนิดที่อาจพบได้ เช่น ปวดหัว เวียนหัว คลื่นไส้ อาเจียน คัดหน้าอก บวมน้ำ เป็นต้น ซึ่งอาจคล้ายกับอาการตั้งครรภ์ได้ อย่างไรก็ตามการจะทราบว่ามีการตั้งครรภ์หรือไม่ คือต้องมีอาการขาดประจำเดือนเสียก่อนค่ะ ดังนั้น หากทานยาคุมกำเนิดจนครบ21เม็ดไปมากกว่า5วันแล้ว แต่ประจำเดือนไม่มา จึงค่อยตรวจหาการตั้งครรภ์ค่ะ